钦定古今图书集成/历象汇编/岁功典/第105卷 > 《周礼》 > 春官
## 钦定古今图书集成/历象汇编/岁功典/第105卷 > 《周礼》 > 春官

大史“颁告朔于邦国。”

〈订义〉郑康成曰：“天子颁朔于诸侯，诸侯藏之祖庙，至朔，朝于庙，告而受行之。”　王昭禹曰：“《玉藻》曰：‘诸侯皮弁，听朔于太庙，吉月必朝服而朝’。则古人重朔如此。文公四不视朔，子贡所以欲去告朔之饩羊。”

贾氏曰：此及《论语》称“告朔” ，《玉藻》谓之“听朔” ，《春秋》。

《传》谓之“视朔。” 视者，君入庙视之。告者，使有司读祝以言之。听者，听治一月政令所从言之异耳。